Decizia a fost pronunţată astăzi de Curtea de Apel Bucureşti, care a redus cu mai bine de jumătate pedeapsa decisă iniţial de Tribunal, şapte ani de închisoare.

Magistraţii au decis şi confiscarea a 100.000 de lei de la Alin Trăşculescu.

Fostul deputat PDL, un apropiat al Elenei Udrea, fusese condamnat la şapte ani de închisoare cu executare pentru trafic de influenţă, fals şi spălare de bani. Decizia fusese luată în martie anul trecut.

Procurorii DNA l-au acuzat că a luat mită 150.000 de euro de la un om de afaceri, după ce l-a ameninţat că poate interveni pe lângă funcţionarii de la Ministerul Dezvoltării pentru a-i bloca finanţarea unor proiecte.

Alin Trăşculescu a deţinut şi funcţia de preşedinte al organizaţiei PDL Vrancea. Dosarul său a ajuns în instanţă în aprilie 2013.